KOMENTE TË PËRGJITHSHME

Mbi raportin e monitorimit të Ministrisë së Bujqësisë dhe Zhvillimit Rural
për vitin 2023
1. Karakteristikat kryesore të shpenzimeve.

Ministria e Bujqësisë dhe Zhvillimit Rural, për vitin 2023, administroi dhe menaxhoi fondet publike sipas shtatë programeve, konkretisht:

1. Programi “Planifikim, Menaxhim dhe Administrim”;
2. Programi “Siguria Ushqimore dhe Mbrojtja e Konsumatorit”;
3. Programi “Infrastruktura e Kullimit dhe Ujitjes”;
4. Programi “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”;
5. Programi “Këshillimi dhe Informacioni Bujqësor”;
6. Programi “Menaxhimi i Qëndrueshëm i Tokës Bujqësore”;
7. Programi “Mbështetja për Peshkimin”;
Në fund të 12 mujorit të vitit 2023 në lidhje me realizimin e shpenzimeve të buxhetit, krahasuar me planin me ndryshime, paraqitet si më poshtë:

	Kod. Prog
	Programi
	% e Realizimit/Buxh. Rishikuar

	01110
	Planifikimi, Menaxhimi dhe Administrimi
	99

	04220
	Siguria ushqimore dhe mbrojtja e konsumatorit
	99

	04230
	Mbështetje për Peshkimin
	95

	04240
	Menaxhimi i infrastrukturës se kullimit dhe ujitjes
	99

	04250
	Zhvillimi Rural duke mbësht. Prodh. Bujq, Blek, Agroind dhe Market.
	76

	04860
	Këshillimi dhe Informacioni Bujqësor
	97

	05470
	Menaxhimi qëndrueshëm i tokës bujqësore
	94

	
	TOTALI
	84


Ministria e Bujqësisë dhe Zhvillimit Rural përgjatë vitit 2023 ka pasur një realizim të mirë në shumicën prej programeve me % realizmi mbi 95%. Ndërsa realizimi total i fondeve rezulton 84%, kontributin per këte e jep programi 04250 e cila ka peshën me të madhe të fondeve. Konkretisht sipas programeve, % e realizimit paraqitet: Programi “Planifikim menaxhim administrimi” dhe programi “Siguria ushqimore dhe mbrojtja e konsumatorit” në masën 99%, programi “Mbështetje për Peshkimin” në masën 95%, programi “Menaxhimi i infrastrukturës se kullimit dhe ujitjes” në masën 99%, programi “Zhvillimi Rural duke mbësht. Prodh. Bujq, Blek, Agroind dhe Market” në masën 76% sikurse e përmendëm edhe me lartë realizimi i këtij programi është më i ulët sesa pritej (më poshtë do të argumentohen edhe arsyet e këtij mosrealizimi fondesh), programi “Këshillimi dhe Informacioni Bujqësor” në masën 97%, ndërsa programi “Menaxhimi qëndrueshëm i tokës bujqësore” ka realizim për periudhën 94%.
Të dhënat në lekë sipas programeve, në fund të 12 mujorit të vitit 2023 paraqitet e tillë:
	Kod. Prog
	Programi
	Plani i rishikuar
	Shpenzimet faktike 12 mujore

	01110
	Planifikimi, Menaxhimi dhe Administrimi
	430,651,630
	426,449,376

	04220
	Siguria ushqimore dhe mbrojtja e konsumatorit
	2,067,671,498
	2,046,420,043

	04230
	Mbështetje për Peshkimin
	329,483,191
	312,683,627

	04240
	Menaxhimi i infrastrukturës se kullimit dhe ujitjes
	2,176,220,000
	2,151,704,887

	04250
	Zhvillimi Rural duke mbësht. Prodh. Bujq, Blek, Agroind dhe Market.
	9,808,553,320
	7,454,387,316

	04860
	Këshillimi dhe Informacioni Bujqësor
	598,997,450
	581,340,715

	05470
	Menaxhimi qëndrueshëm i tokës bujqësore
	24,300,000
	22,807,187

	
	TOTALI
	15,435,877,089
	12,995,793,153


Lidhur me shpenzimet faktike të Ministrisë se Bujqësisë dhe Zhvillimit Rural, vëmë re se pjesa me e madhe e fondeve të akorduara është në programin “Zhvillimi Rural duke mbësht. Prodh. Bujq, Blek, Agroind dhe Market” me rreth 7.5 miliardë lekë fonde të realizuara, e ndjekur prej “Menaxhimi i infrastrukturës se kullimit dhe ujitjes” me 2.1 miliardë lekë dhe “Siguria ushqimore dhe mbrojtja e konsumatorit” me 2 miliard lekë realizim fondi.
Më konkretisht, struktura e shpenzimeve për çdo program kundrejt totalit, sipas planit me ndryshime dhe realizimit faktik të 12 mujorit të vitit 2023, paraqitet sipas pasqyrës së mëposhtme:
	
	Struktura për programet
	Buxheti Fillestar
	Buxheti me ndryshime
	Fakti 12M2023

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	3
	3
	3

	04220
	Siguria ushqimore dhe mbrojtja e konsumatorit
	15
	13
	16

	04230
	Mbështetje për Peshkimin
	3
	2
	2

	04240
	Menaxhimi i infrastrukturës se kullimit dhe ujitjes
	15
	14
	17

	04250
	Zhvillimi Rural duke mbësht. Prodh. Bujq, Blek, Agroind dhe Market.
	61
	64
	57

	04860
	Këshillimi dhe Informacioni Bujqësor
	3
	4
	5

	05470
	Menaxhimi qëndrueshëm i tokës bujqësore
	0
	0
	0

	
	TOTALI
	100
	100
	100


2. Performanca dhe statusi i produkteve kryesore 
Në programin “Planifikim, Menaxhim dhe Administrim”, janë parashikuar disa produkte dhe projekte investime të cilat janë realizuar me një kosto faktike prej 426.4 milionë lekë. Janë realizuar dhe miratuar 137 akte ligjore dhe nënligjore, fondet e planifikuara për këtë produkt për periudhën janë realizuar në masën 76% pasi ka patur mosrealizmi per shkak të vakancave në personel; janë realizuar 307 trajnime për vitin 2023 nga 163 trajnime të planifikuara që priten të zhvillohen; janë audituar 16 institucione varësie nga po aq të planifikuara dhe janë kryer 13 pagesa për kuotat ndërkombëtare nga 15 fatura që priteshin të likuidoheshin. Kurse në lidhje me shpenzimet kapitale, janë planifikuar të realizohen në 2023 blerja e pajisjeve te zyres dhe pajisjeve elekronike dhe janë realizuar në masën 100%, si dhe janë kryer pagesat për përfundimin e përshtatjes së ambjenteve për arkiven e MBZHR.
Në programin “Siguria ushqimore dhe mbrojtja e konsumatorit”, u realizuan aktivitetet mbi masat profilaktike veterinare fitosanitare, programi i monitorimit të mbetjeve në kafshët e gjalla dhe produktet me origjinë prej tyre, monitorimi i ujërave e molusqeve bivalve, identifikimi i kafshëve dhe hedhja e të dhënave në sistemin e informacionit blegtoral dhe veterinar Ruda, luftimi i parazitëve në bujqësi dhe mbështetja e të gjithë aktiviteteve të DB-së dhe AKU-së, për periudhën Janar – Dhjetor 2023, konkretisht: “Kafshë të vaksinuara dhe të gjurmuara” është realizuar në masën 99% dhe janë vaksinuar gjithsej 257.023 krerë kafshë nga të cilat 158.857 krerë janë vaksinuar kundër sëmundjes të Brucelozës dhe 98.166 krerë janë vaksinuar kundër sëmundjes të Plasjes; janë gjurmuar në total 95.717 krerë gjedhë për Tuberkulozin dhe Brucelozën; “Kafshë të shëndetshme dhe të kontrolluara” janë realizuar kontrolle në fermat e kafshëve të gjalla si dhe kontrolle në farmacitë veterinare dhe depot farmaceutike, në total janë realizuar rreth 9,409 kontrolle në terren; “Matrikuj të blera për kafshët” është realizuar në masën 97%. Me fondin prej 30.5 milionë lekë, janë blerë në total 462,040 matrikuj për kafshët e llojit gjedhë dhe të imta;  “Inspektimi dhe menaxhimi i riskut në fushën e sigurisë ushqimore”, Drejtoritë Rajonale të Autoritetit Kombëtar të Ushqimit (DRAKU) kanë realizuar për vitin 2023 në të gjithë territorin e vendit 103.813 inspektime, janë analizuar për 14.389 tregues analitik si dhe në kuadër të planit të monitorimit të qumështit lëndë e parë laboratorët e AKU kanë pranuar në total 1.678 mostra dhe janë analizuar për 3,356 tregues analitik. “Kontrolli dhe mbrojtja nga parazitët në fushën e bujqësisë”, me fondin prej 32.9 milion lekë janë luftuar 560 hektar gështenjë kundër dëmtuesit grerëz Galeformuese (Dryocosmus Kuriphilus Hymenoptera: Cynipidae). 
Në programin “Mbështetje për Peshkimin”, Politika në fushën e peshkimit synon përmirësimin e kuadrit ligjor duke e përshtatur atë me legjislacionin e BE-së, të reduktojë varfërinë dhe të përmirësojë cilësinë e jetës në komunitetet e zonave bregdetare të Shqipërisë, përmes rritjes së volumit të prodhimit, nëpërmjet forcimit të konkurrencës dhe luftës ndaj informalitetit. Ndër produktet me realizim faktik të lartë për vitin 2023 në këtë program mund të përmendim: Menaxhimi i porteve Shëngjin, Vlorë, Sarandë e Durrës dhe të tre ekonomive Zvezdë, Lin e Butrint të cilat janë realizuar me një kosto faktike prej 125 milionë lekë; Janë kryer 2200 kontrolle e inspektime në lidhje me zbatimin e kushteve të vendosuara në lejen per ushtrimin e aktivitetit të peshkimit në dete dhe ujra të brendshëm. Ka përfunduar shtimi i kapaciteteve ankoruese për Portin e Peshkimit Durrës (banka) Loti 1 me një kosto faktike 108.3 milionë lekë.
Në programin “Menaxhimi i infrastrukturës së kullimit dhe ujitjes”, janë realizuar disa produkte përgjatë vitit 2023: janë kryer  “Rehabilitimi i infrastrukturës kryesore të ujitjes” për rreth 10,000 ha, me impakt në përmirësimin e ujitjes kryesisht në bashkitë Peqin, Rrogozhinë, Kavajë, Shkodër, Malësi e Madhe, Lezhë, Korçë, Elbasan, etj; Janë kryer “Përmirësimi i kullimit me ngritje mekanike (hidrovore) dhe rritja e sigurisë nga përmbytjet për rreth 11,600 ha në zonën e Divjakës dhe Vlorës; “Rehabilitimi/ndërtimi” i rreth 18 km argjinatura për mbrojtjen nga gërryerja dhe përmbytja të tokave bujqësore dhe zonave të banuara, kryesisht në disa segmente në lumenjtë kryesor Buna, Drini, Vermoshi, Vjosa, Osumi, Shkumbini, Devoll, Suha, Erzen etj; janë pastruar rreth 270 km kanale kryesor kullues, duke lëvizur rreth 2 milion m3 dhera si dhe janë mbajtur në funksion të plotë të 27 hidrovorët për garantimin e kullimit për rreth 70,000 ha; janë mbajtur në funksion të plotë kanalet kryesor ujitës dhe veprat e marrjes së ujit në administrim të MBZHR, duke garantuar furnizimin me ujë të rrjetit sekondar të kanaleve ujitëse në administrim të bashkive, që mbulojnë rreth 100,000 ha, kryesisht në ultësirën perendimore.
Në programin “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”, përgjatë vitit 2023 janë realizuar disa produkte dhe projekte me një kosto faktike prej 7.4 miliard lekë. Miratimi i bazës ligjore për masat mbështetëse të Programit të Bujqësisë dhe Zhvillimit Rural për vitin 2023, VKM “Për përcaktimin e kritereve bazë, të sektorëve që do të mbështeten dhe të masës së përfitimit nga fondi i programit për bujqësinë dhe zhvillimin rural, për vitin 2023” si dhe udhëzimi me bashkë firmosje midis MBZHR dhe MFE “Për kriteret procedurat dhe mënyrën e administrimit te fondit te programit për bujqësinë dhe zhvillimin rural”, ka mundesuar aplikimin për gjithsej 68,657 aplikant në skemat kombëtare, nga të cilët 54,691 aplikantë kanë qenë për skemën e mbështetjes për naftë për bujqësinë. Për vitin 2023, pati një rritje të ndjeshme të fondeve për masat e mbështetjes, që arriti në rreth 5.1 miliardë lekë në total, (nga 3.3 miliardë të planifikuar në fillim të vitit). Në përfundim të procesit të shqyrtimit dhe vlerësimit, u disbursuan 13,214 përfitues, (ose rreth 95 % e tyre) dhe për herë të parë, të gjitha aplikimet e rregullta kanë përfituar dhe janë disbursuar 100%.  Disbursimi më i madh i fondeve ishte tek masa Nr. 2, “Mbështetje për tufën bazë të matrikulluar, krerë/dele/dhi” me rreth 46% të fondit të disbursuar, ndjekur nga masa Nr. 1 “Mbështetje për tufën bazë të matrikulluar, krerë/lopë”, me rreth 26%, tek masa Nr. 3 “Mbështetja për mbarështimin e bletarisë”, me rreth 15%, si dhe tek masa Nr. 4 “Mbështetje për fara/fidanë dhe inpute të tjera”, me rreth  12.6% të fondit të disbursuar. Lidhur me Përfitues nga programi IPARD II, janë paguar 69 investime të plota/të përfunduara dhe janë kryer 33 pagesa paraprake, me një total disbursimi prej 1,308 milion lekë. Nga këta përfitues rreth 29 % kanë qenë gra (30 kontrata).  
Në programin “Këshillimi dhe Informacioni Bujqësor”, përfshihet financimi i aktivitetit të Qendrave të Transferimit të Teknologjive Bujqësore dhe Agjencive Rajonale të Ekstensionit  Bujqësor Realizimi i produkteve për këtë program janë planifikuar të jenë funksionale Paketa dhe karta teknologjike të prodhuara nga 5 QTTB-të, që ju vihen në dispozicion fermerëve dhe agrobizneseve dhe aplikohen prej tyre, gjatë vitit 2023 janë vënë në dispozicion 16 teknologji/paketa teknologjike me elementë të përmirësuar. Janë kryer 380 trajnime për gratë nga Qendrat e Transferimit të Teknologjive Bujqësore në bashkëpunim me Agjencitë Rajonale të Ekstensionit Bujqësor, janë asistuar 68 mijë aplikantë për skemat mbështetëse kombëtare dhe IPARD, si dhe janë kontaktuar dhe ofruar shërbim ekstensioni rreth 88 mijë fermer; Lidhur me projektet e investimit në këtë program kanë realizim sipas pritshmërive blerja e pajisjeve te zyrës dhe pajisjeve kompjuterike. 
Në programin “Menaxhimi qëndrueshëm i tokës bujqësore”, synohet të krijojë Sistemin e Informacionit për Tokën (LIS) në rreth 15,000 ha tokë bujqësore në njësitë administrative Qukës të qarkut Elbasan, Hekal të qarkut Fier, Fajzë të qarkut Kukës, Helmës të qarkut Tiranë, Blinisht dhe Zejmen të qarkut Lezhë për 12 mujorin e vitit 2023, shpenzimet faktike janë në masën 93% ose 22.8 milionë lekë dhe për produktin ka rreth 15,072 ha sipërfaqe të dixhitalizuara.

3. Informacion mbi volumin dhe madhësinë e ndryshimit të buxhetit.

Për të 7 programet e kësaj ministrie situata në lidhje me ndryshimet në planifikim për 12M e vitit 2023, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:                                         



   
Në mijë lekë
	Programi
	Buxheti Fillestar
	Buxheti i Rishikuar
	Diferenat

	Planifikimi, Menaxhimi dhe Administrimi
	408,300,000
	430,651,630
	22,351,630

	Siguria ushqimore dhe mbrojtja e konsumatorit
	2,157,238,000
	2,067,671,498
	-89,566,502

	Mbështetje për Peshkimin
	402,923,000
	329,483,191
	-73,439,809

	Menaxhimi i infrastrukturës se kullimit dhe ujitjes
	2,069,600,000
	2,176,220,000
	106,620,000

	Zhvillimi Rural duke mbësht. Prodh. Bujq, Blek, Agroind dhe Market.
	8,693,771,000
	9,808,553,320
	1,114,782,320

	Këshillimi dhe Informacioni Bujqësor
	491,000,000
	598,997,450
	107,997,450

	Menaxhimi qëndrueshëm i tokës bujqësore
	25,000,000
	24,300,000
	-700,000

	Totali
	14,247,832,000
	15,435,877,089
	1,188,045,089


Diferencat lidhen me ndryshimet si rezultat i detajimit të Fondit të veçantë prej 7.7 milionë lekë, shkresat e shtesës së fondeve për shkak të efektit të rritjes së pagave, zbatimit të Akteve normative nr. Nr. 5, datë 18.10.2023 dhe Nr. 6 datë 14.12.2023 “Për disa ndyshime dhe shtesa në ligjin nr. 84/2022, “Për buxhetin e vitit 2023”, shtesës së vendosur në dispozicion të institucionit për përballimin e efektit të rritjes së pagave sipas VKM nr. 325, datë 31.5.2023 “Për miratimin e strukturës së pagave, niveleve të pagave dhe shtesave të tjera mbi pagë të Zëvendësministrit, Funksionarëve të Kabineteve, Perfektit, Nënperfektit, Nëpunësve Civilë dhe Nëpunësve në disa institucione të administratës publike”, të VKM nr. 326, datë 31.5.2023 “Për pagat e punonjësve mbështetës dhe punonjësve të tjerëtë specialiteteve të ndryshme në disa institucione të administratës publike”, zbatimit të VKM nr.795 datë 28.12.2023 “Për shpërblimin e punonjësve të qeverisjes qendrore në procesin e shqyrtimit analitik të acquis (screening), në kuadër të procesit të negociatave me Bashkimin Evropian”, si edhe zbatimi i VKM nr. 834 datë 28.12.2023 “Për një ndryshim në Vendimin nr. 929, datë 17.11.2010, të Këshillit të Ministrave, “Për krijimin dhe përdorimin e fondit të veçantë”, të ndryshuar, dhe për shtesë fondi në buxhetin e vitit 2023, miratuar për disa institucione”.
4. Komente dhe rekomandime
· Konstatojmë se raporti i monitorimit për periudhën Janar – Dhjetor  të vitit 2023 është paraqitur në kohë dhe përmban një analizë narrative të plotë lidhur me ecurinë e realizimit të periudhës për secilin program që administron. 
· Kërkohet që në vijim të përdoren anekset sipas formatit të AFMIS përcaktuar në Udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”, pasi nga MBZHR vazhdojnë të përdoren anekset e udhëzimit të mëparshëm.
· Gjithashtu konstatojmë se për shumicën e programeve nuk janë regjistruar të gjitha të dhënat e realizimit faktik të produkteve në AFMIS (Output monitorin data). Kërkohet që në programin “Siguria Ushqimore dhe mbrojtja e konsumatorit”, “Këshillim dhe Informacion Bujqësor”, “Mbështetje për Peshkimin” dhe “Menaxhimi i infrastrukturës se kullimit dhe ujitjes” të përditësohen të dhënat e reakizimit faktik.
· Për vitin 2023 është paraqitur në raportin e monitorimit evidentimi i detyrimeve të prapambetura si ato të trashëguara ashtu edhe ato të krijuara rishtazi si edhe është bërë pjesë e raportit janë bërë gjithashtu edhe të dhëna për buxhetimin me bazë gjinore për ato programe që ka të tilla.
· Është evidentuar realizimi dhe përdorimi i të ardhurave dytësore për periudhën.
· Mungojnë shpjegime të hollësishme për devijimet e kostove nga plani fillestar apo nga vitet paraardhëse (për ato raste që kanë ndryshime të konsiderueshme në vlerësimet e kostove për njësi për produktet).

· Mungon paraqitja e informacionit lidhur me numrin e punonjësve buxhetore të miratuar në Ligjin e Buxhetit vjetor si edhe ai i ndryshuar, me numri faktik të  punonjesve me shpjegimet përkatëse mbi devijimin e numrit faktik nga ai i planifikuar. 

· Raporti i monitorimit për 8 mujorin dhe 12 mujorin e vitit 2023 është publikuar në faqen zyrtare të Ministrisë së Bujqësisë dhe Zhvillimit Rural në linkun : https://bujqesia.gov.al/
